কবিতার আদর্শ, কবিতা লেখার প্রেরণা সম্পর্কে কাউকে কাউকে লিখতে দেখি, ‘কবিতা কোনো ইজমের দাসত্ব করবে না।’ হ্যাঁ, কবি ও কবিতার সৃষ্টিধারা কারো নিয়ন্ত্রণ মেনে চলে না। তেমনি সে বৈদগ্ধ্য বা এস্টাবিস্নশমেন্টেরও ধার ধারে না। আধুনিকতা, অনাধুনিকতা বা উত্তর-আধুনিকতার মতো শব্দগুলো কবিতার রাজ্যে অর্থহীন। কবিতা অনুভূতির চাপে প্রকাশ পায়, শৈল্পিক ক্যাথার্সিস ঘটিয়ে জন্ম নেয়। তবু কবির চৈতন্যে একটি শিল্পাদর্শ তো থাকেই, যা কবি থেকে কবিতে অর্থাৎ পরস্পর থেকে ভিন্ন।